2016 சட்டமன்றத் தேர்தல் பிரச்சாரத்தின்போது, அப்போதைய முதலமைச்சர் செல்வி ஜெயலலிதா அவர்கள், “மீண்டும் தான் ஆட்சிக்கு வந்தால் படிப்படியாக மதுவிலக்கினை அமல்படுத்துவேன்” என வாக்குறுதி அளித்திருந்தார்.அதனை நிறைவேற்றும் வகையில், 2016-ல் ஆட்சிப்பொறுப்பேற்றவுடனேயே சுமார் 500 மதுக்கடைகளை மூடுவதற்கு உத்தரவும் இட்டார். அவரின் மறைவிற்கு பின்னர் தொடர்ந்து நடைபெறும் அதிமுக ஆட்சி, ஜெயலலிதாவின் தேர்தல் வாக்குறுதியை அலட்சியம் செய்யும் வகையில், மதுக்கடைகளை திறப்பதிலேயே குறியாக உள்ளது. புதியதாக டாஸ்மார்க் மதுக்கடைகள் அமைத்தாலோ, அல்லது ஏற்கனவே நடப்பிலுள்ள மதுக்கடைகளை வேறு இடத்திற்கு மாற்றினாலோ, பெண்கள் உள்ளிட்ட பொதுமக்கள் வெகுண்டெழுந்து அரசிற்கு எதிராக ஆப்பாட்டம் நடத்துவதை அன்றாடம் பார்த்துவருகின்றோம்.